ai4bharat/Pralekha huggingface dataset:
ప్రధాన మంత్రి కార్యాలయం
జోర్డాన్ దేశ వ్యవస్థాపక శత వార్షికోత్సవం సందర్భంగా జోర్డాన్ప్రజలకు, రాజు అబ్దుల్లా -2కు శుభాకాంక్షలు తెలిపిన ప్రధానమంత్రి శ్రీ నరేంద్ర మోదీ.
జోర్డాన్ శత వార్షికోత్సవం సందర్భంగా జోర్డాన్ ప్రజలకు, రాజు అబ్దుల్లా -2కు ప్రధానమంత్రి శ్రీ నరేంద్ర మోదీ, వీడియో సందేశం ద్వారా శుభాకాంక్షలు తెలిపారు.
వీడియో సందేశంలో ప్రధానమంత్రి శ్రీ నరేంద్ర మోదీ జోర్డాన్ రాజు అబ్దుల్లా -2కు, జోర్డాన్ ప్రజలకు హృదయపూర్వక శుభాకాంక్షలు తెలిపారు. జోర్డాన్ రాజు దూరదృష్టి గల నాయకత్వంతో జర్డాన్ సుస్థిర, సమగ్ర ప్రగతిసాధించిందని, ఆర్థిక,సామాజిక, సాంస్కృతిక రంగాలలో గణనీయమైన ప్రగతి సాధించిందని ప్రశంసించారు. పశ్చిమాసియాలో శాంతిని పెంపొందించడంలో రాజు అబ్దుల్లా -2 కీలక పాత్రను ప్రధానమంత్రి ఈసందర్భంగా ప్రముఖంగా ప్రస్తావించారు. జోర్డాన్ ఇవాళ బలమైన గొంతుకగా అవతరించిందని,ప్రపంచంలోని ఒక ప్రముఖ ప్రాంతంలో మితవాద భావాలకు అంతర్జాతీయ గుర్తుగా జోర్డాన్ ఎదిగిందన్నారు.
ఇండియా జోర్డాన్ ల మధ్యగల లోతైన సంబంధాలను ప్రస్తావిస్తూ ప్రధానమంత్రి, 2018లో జోర్డాన్ రాజు అబ్దుల్లా -2 భారతదేశాన్ని సందర్శించిన చరిత్రాత్మక పర్యటనను ఈ సందర్భంగా ఆయన గుర్తు చేసుకున్నారు. ఆ సందర్భంలో రాజు అబ్దుల్లా -22004 నాటి అమ్మాన్ సందేశమైన శాంతి, ఐక్యత, మానవాళిపట్ల పరస్పర గౌరవం, ఓర్పును ఆయన పునరుద్ఘాటించారు.
శాంతి, సుసంపన్నతకు మితవాద భావాలు, శాంతియుత సహజీవనం అవసరమన్న అభిప్రాయంలో ఇండియా జోర్డాన్లు ఒక్కటే విశ్వాసంతో ఉన్నాయని ప్రధానమంత్రి అభిప్రాయపడ్డారు.ఉభయ పక్షాలూ సమస్త మానవాళి అద్భుత భవిష్యత్కోసం సాగించే కృషిలో ఉభయ పక్షాలూ కలిసినడుస్తాయని ఆయన నొక్కి చెప్పారు.
యువజన వ్యవహారాలు, క్రీడల మంత్రిత్వ శాఖ
కామన్వెల్త్ క్రీడలు 2022లో వెయిట్లిఫ్టింగ్లో భారత్కు మూడవ స్వర్ణ పతకాన్ని సాధించిన అచింత షూలీ
కీలకాంశాలుః
అసాధారణ ప్రతిభను కనపబరిచిన అచింత షూలీని అభినందించిన రాష్ట్రపతి శ్రీమతి ద్రౌపది ముర్ము, ప్రధానమంత్రి శ్రీ నరేంద్ర మోడీ
పతకాన్ని గెలవడమే కాక క్రీడలలో రికార్డు సాధించి, భారత్కు కీర్తిని తెచ్చిపెట్టినందుకు అచింతకు శుభాకాంక్షలుః శ్రీ అనురాగ్ ఠాకూర్
కామన్వెల్త్ క్రీడలు 2022లో పురుషుల 73 కేజీల ఫైనల్లో ఆదివారం రాత్రి వెయిట్ లిఫ్టర్ అంచిత షూలీ స్వర్ణ పతకాన్ని సాధించారు. క్రీడలలో అచింత మొత్తంగా 313 కేజీల  బరువును లేపారు. దీనితో ఈ పోటీలో భారత్ సాధించిన మూడు స్వర్ణ పతకాలు సహా ఆరవ పతకమిది. రాష్ట్రపతి శ్రీమతి ద్రౌపది ముర్ము, ప్రధానమంత్రి శ్రీ నరేంద్ర మోడీ, కేంద్ర క్రీడా మంత్రి శ్రీ అనురాగ్ ఠాకూర్ తో పాటుగా దేశం నలుమూలల నుంచి భారతీయులు అచింత ప్రతిభను, ప్రదర్శనను అభినందించారు.
స్వర్ణ పతకాన్ని సాధించిన అచింతను రాష్ట్రపతి శ్రీమతి ద్రౌపది ముర్ము అభినందించి, శుభాకాంక్షలు తెలిపారు. స్వర్ణ పతకాన్ని సాధించి, కామన్వెల్త్ క్రీడలలో త్రివర్ణ పతాకం రపరెపలాడేలా చేసిన అచింత షూలీ భారత్కు గర్వకారణం. తక్షణమే, ఒక్క ప్రయత్నంలోనే వైఫల్యాన్ని అధిగమించి, జట్టు వరుసలో అగ్రాన నిలిచావు. చరిత్రను సృష్టించిన ఛాంపియన్వి నువ్వు. నా హృదయపూర్వక శుభాకాంక్షలు! అని ఆమె ట్వీట్లో కొనియాడారు.
స్వర్ణ పతకాన్ని గెలిచిన అచింత షూలీని ప్రధానమంత్రి నరేంద్ర మోడీ అభినందించారు. కామన్వెల్త్ క్రీడలలో ప్రతిభావంతుడైన అచింత షూలీ స్వర్ణ పతకాన్ని సాధించినందుకు ఆనందంగా ఉంది. అతడు శాంత స్వభావానికి, పట్టుదలకీ పెట్టింది పేరు. ఈ ప్రత్యేక విజయం కోసం అతడు చాలా కృషిచేశాడు. అతడి భవిష్యత్ ప్రయత్నాలకు నా శుభాకాంక్షలు అని ప్రధాని ట్వీట్ చేశారు.
ప్రధాని వీడియో క్లిప్ను కూడా పంచుకున్నారు. మన బృందం కామన్వెల్త్ క్రీడలకు వెళ్ళేముందు నేను అచింత షూలీతో సంభాషించాను. అతడు తన తల్లి నుంచి, సోదరుడి నుంచి వచ్చిన సహాయం గురించి వివరించారు. ఇప్పుడు పతకాన్ని గెలుచుకున్నాడు కనుక ఒక సినిమా చూసే సమయం దొరుకుతుందని కూడా ఆశిస్తున్నాను, అని ప్రధాని ట్వీట్ లో అన్నారు.
క్రీడా మంత్రి శ్రీ అనురాగ్ ఠాకూర్ కూడా స్వర్ణ పతకాన్ని సాధించినందుకు అచింత షూలికి అభినందనలు తెలిపారు. ఎన్ ఎస్ ఎన్ ఐఎస్ పాటియాలాలోని శిక్షణా శిబిరంలో మిస్టర్. కామ్ గా ప్రాచుర్యం పొందిన అచింత షూలీ, కామన్ వెల్త్ క్రీడలు 2022లో భారత్కు మూడవ స్వర్ణ పతకాన్ని సాధించి పెట్టారు. అభినందనలు అచింతా, పతకాన్ని గెలవడమే కాక క్రీడలలో రికార్డు సాధించి, భారత్కు కీర్తిని తెచ్చిపెట్టినందుకు. మొత్తం 313 కేజీల బరువునెత్తడం ప్రశంసనీయం!! # చీర్4ఇండియా, అంటూ శ్రీఠాకూర్ ట్వీట్ చేశారు.
అచింత షూలీ విజయాల కోసం ఇక్కడ క్లిక్ చేయండిః
వాణిజ్యం, పరిశ్రమల మంత్రిత్వ శాఖ
భారతీయ వ్యవసాయ ఉత్పత్తుల ఎగుమతి ప్రోత్సాహానికి సంభావ్య దిగుమతి దేశాలతో వర్చువల్ కొనుగోలు, అమ్మకందారుల సమావేశాలను నిర్వహించిన ఎపిఇడిఎ
వాణిజ్య, పరిశ్రమల మంత్రిత్వ శాఖ పరిధిలోని వ్యవసాయ, విధాయిత ఆహార ఉత్పత్తుల ఎగుమతుల అభివృద్ధి అథారిటీ , పలు ఎగుమతుల ప్రోత్సాహక కార్యకలాపాల ద్వారా, అంతర్జాతీయ కొనుగోలుదారు, అమ్మకం దారు సమావేశాల నిర్వహణ, సభావ్య దిగుమతి దేశాలలో ఎగుమతిదారుల భాగస్వామ్యం, నిర్దిష్ట ఉత్పత్తి మార్కెట్లలో ప్రోత్సాహక కార్యక్రమాల ద్వారా నిర్దిష్ట ఉత్పత్తుల ఎగుమతులను సులభతరం చేస్తుంది. ఈ చొరవలు భారతీయ వ్యవసాయక ఉత్పత్తులు ప్రపంచవ్యాప్తంగా ప్రాచుర్యం పొందడానికి తోడ్పడడమే కాక, ఎగుమతిదారులు అంతర్జాతీయ మార్కెట్లను చేరుకునే సౌకర్యాన్ని కల్పించింది.
కోవిడ్-19 సంక్షోభ కాలంలో, భౌతిక సమావేశాలు, మార్కెట్ ప్రోత్సాహక కార్యక్రమాలు సాధ్యం కావు. ఈ క్రమంలో వ్యవసాయ ఉత్పత్తుల ఎగుమతులను ప్రోత్సహించే ప్రయత్నంలో భాగంగా ఎపిఇడిఎ దృశ్య మాధ్యమాన్ని అన్వేషించి ఎగుమతి మార్కెట్ ప్రోత్సాహపు చొరవలను వివిధ వర్చువల్ కొనుగోలుదారు, అమ్మకందారు సమావేశాలను  విదేశాలలో ఉన్న భారతీయ రాయబార కార్యాలయాల భాగస్వామ్యతో నిర్వహించింది.
ఏప్రిల్ నుంచి అక్టోబర్ 2020 మధ్య కాలంలో ఎపిఇడిఎ - యుఎఇ, దక్షిణ కొరియా, జపాన్, ఇండొనేషియా, కువైట్, ఇరాన్ వంటి సంభావ్య దిగుమతి దేశాలతో ఎపిఇడిఎ ఉత్పత్తులన్నిటికీ ప్రాచుర్యం కల్పించడం కోసం వర్చువల్ అమ్మకందారు, కొనుగోలుదారు సమావేశాలను నిర్వహించింది.
దానితో పాటుగా సింగపూర్, రష్యా, బెల్జియం, స్విట్జర్లాడ్, స్వీడన్, లాట్వియా వంటి దేశాలతో తాజా పళ్ళు, కాయగూరలు, కెనెడాతో సేంద్రీయ ఉత్పత్తులు, యుఎస్ ఎ, యుఎఇతో జిఐ ఉత్పత్తుల వంటి నిర్దిష్ట ఉత్పత్తుల ప్రోత్సాహం కోసం వర్చువల్ నెట్వర్కింగ్ సమావేశాలు నిర్వహించడం జరిగింది.
ఈ దృశ్య మాధ్యమం ద్వారా నిర్వహించిన ఈ సమావేశాలు భారతీయ ఎగుమతిదారులు, దిగుమతిదారుల మధ్య భారతీయ వ్యవసాయ ఉత్తత్తులైన బాస్మతి, బాస్మతియేతర బియ్యం, ద్రాక్ష, మామిడి, అరటి, దానిమ్మ, తాజా కాయగూరలు, సేంద్రీయ ఉత్పత్తులు తదితరాలలో భారతదేశానికి ఉన్న వ్యవసాయ ఉత్పత్తుల బలాన్ని గురించి చర్చించేందుకు ఒక వేదికను అందించాయి.
ఈ కార్యక్రమాలు భారతీయ వ్యవసాయ ఉత్పత్తులను దిగుమతి చేసుకునే దిగుమతిదారులలో విశ్వాసాన్ని బలోపేతం చేసి, ఎగుమతులకు మార్గాన్ని సుగమం చేస్తాయని అంచనా.
రక్షణ మంత్రిత్వ శాఖ
సుడాన్ నుంచి దాదాపు 24 గంటల నిరవధిక ప్రయాణంతో ఐఏఎఫ్ సి-17 ద్వారా వ్యూహాత్మక సహాయక ఆపరేషన్
భారత వైమానిక దళానికి చెందిన సి-17 గ్లోబ్ మాస్టర్ విమానం ఈ నెల 3వ తేదీ అర్ధరాత్రి సమయంలో హిందాన్ నుంచి బయలు దేరింది, రాత్రంతా ప్రయాణించి సౌదీ అరేబియాలోని జెడ్డాలో తెల్లవారుజామున దిగింది. యుద్ధ ప్రభావిత సూడాన్ చిక్కుకున్న భారతీయులను తిరిగి భారతదేశానికి తీసుకు రావడానికి, జెడ్డా వద్దే ఇంధనాన్ని నింపుకుంది. సూడాన్లో ఇంధనం అందుబాటులో లేకపోవడం, ఇంధనం నింపడంలో ఆలస్యాన్ని నివారించడానికి జెడ్డా వద్దే అదనపు ఇంధనాన్ని తీసుకుంది. ఈ విమానంలో 192 మంది ప్రయాణీకులు ఉన్నారు, వాళ్లలో ఎక్కువ మంది మహిళలు, పిల్లలు, వృద్ధులు. వారంతా ఎన్ఆర్ఐలు, విదేశీ పౌరులు, ఓసీఐలు . వారిని జెడ్డాకు తీసుకెళ్లడం సాధ్యం కాదు, నిరవధిక ప్రయాణం ద్వారా నేరుగా భారతదేశానికి తరలించాల్సిన అవసరం ఉంది.
సూడాన్ వద్ద, ఈ భారీ జెట్ను ల్యాండ్ చేయడానికి యుద్ధ దాడి విధానాన్ని అనుసరించింది. ఎందుకంటే, ఆ ప్రదేశం నుంచి త్వరగా తిరిగి వెళ్లిపోవడానికి ఈ విధానం ఉపయోగపడుతుంది.
ఈ ఆపరేషన్ సమయంలో, ప్రయాణీకుల్లో ఒకరు అపస్మారక స్థితికి చేరుకున్నారు. ఈ పరిస్థితిని ముందుగా ఊహించకపోయినా, విమాన సిబ్బంది దానిని సమర్థవంతంగా నిర్వహించారు. అతని ఆరోగ్య పరిస్థితి కుదుటబడే వరకు సంపూర్ణ ఆక్సిజన్ అందించారు.
విమానం ఈ నెల 4వ తేదీ సాయంత్రం తర్వాత అహ్మదాబాద్లో ల్యాండ్ అయింది, అదే రోజు అర్థరాత్రి హిందాన్లో దిగింది. సూడాన్లో చిక్కుకుపోయిన స్వదేశీయుల్లో చివరి వ్యక్తిని కూడా భారతదేశానికి తిరిగి తీసుకురావడానికి వైమానిక దళ సిబ్బంది దాదాపు 24 గంటల పాటు నిరవధిక విధుల్లో ఉన్నారు.
వ్యవసాయ మంత్రిత్వ శాఖ
వ్యవసాయ, అనుబంధ రంగానికి లాక్డౌన్ నుంచి మరిన్ని మినహాయింపులు
- వ్యవసాయ యంత్రాలు, విడిభాగాలు,మరమ్మతు దుకాణాలకూ వర్తింపు
- తోటలతో సహా దేశంలో తేయాకు పరిశ్రమలకూ మరిన్ని సడలింపులు..
- సాగు, అనుబంధ రంగాల్లో రైతులు,కార్మికులకు ఇబ్బందులు రాకుండా చర్యలు
- కోవిడ్-19 లాక్డౌన్ నేపథ్యంలో 4వ ఎడండమ్ను జారీ చేసి హోం శాఖ వర్గాలు
కోవిడ్-19 మహమ్మారి వ్యాప్తి నేపథ్యంలో దేశ వ్యాప్తంగా 21 రోజుల లాక్డౌన్ అమలవుతున్న కారణంగా వ్యవసాయ రంగంలోని రైతులు, కార్మికులకు ఎలాంటి ఇబ్బందులు రాకుండా కేంద్రం అన్ని జాగ్రత్తలు తీసుకుంటోంది. ప్రస్తుతం పంటలు చేతికొచ్చి మళ్లీ నారుమడ్లు వేసే సమయం కావడంతో సాగు రంగంలోని వారికి ఎలాంటి ఇబ్బందులు రాకుండా ఉండేందుకు గాను తాజాగా వ్యవసాయ మరియు అనుబంధ రంగాలకు కేంద్ర ప్రభుత్వం మినహాయింపులు మరియు మరిన్ని సడలింపులను మంజూరు చేసింది. దీనికి సంబంధించి కేంద్ర హోం మంత్రిత్వ శాఖ విపత్తుల నిర్వహణ చట్టం నోటిఫికేషన్కు 4వ అనుబంధాన్ని జారీ చేసింది. దీని ప్రకారం ప్రకారం, వ్యవసాయ యంత్రాల దుకాణాలు, దాని విడి భాగాలు , యంత్ర మరమ్మతు కేంద్రాలు, రహదారులపై ట్రక్కుల మరమ్మతు షాపులు, ఇంధనంతో పనిచేసే పంపుల దుకాణాలు తెరచి ఉండేందుకు అనుమతించనున్నారు. వ్యవసాయ ఉత్పత్తుల రవాణాను సులభతరం చేయడానికి వీలుగా వీటిని తెరిచి ఉంచాలని సర్కారు నిర్ణయించింది. దీనికి తోడు టీ పరిశ్రమలు, తోటల్లో గరిష్టంగా 50 శాతం మంది కార్యకలాపాలను నిర్వహించేలా అనుమతిస్తూ సడలింపులు వ్వనున్నారు. అయితే ఇదే సందర్భంలో ఆయా సంస్థలు లేదా వాటి యాజమానులు సిబ్బంది మధ్య సామాజిక దూరంతో సహా అన్ని పరిశుభ్రత నిబంధనలు తప్పక అమలయ్యేలా చర్యలు చేపట్టాలని హోం మంత్రిత్వ శాఖ నొక్కి చెప్పింది. ఉత్తర్వులను కఠినంగా అమలయ్యేలా తగిన చర్యలు తీసుకోవాలని జిల్లా అధికారులను హోం మంత్రత్వ శాఖ ఆదేశాలను జారీ చేసింది.
(Visitor Counter : 130
మంత్రిమండలి
భారతదేశానికి మరియు సురినామ్ కు మధ్య ఎన్నికల నిర్వహణ మరియు పరిపాలన రంగంలో సహకారానికి సంబంధించిన ఎంఒయు కు ఆమోదం తెలిపిన మంత్రివర్గం
భారతదేశానికి మరియు సురినామ్ కు మధ్య ఎన్నికల నిర్వహణ మరియు పరిపాలన రంగంలో సహకారానికి ఉద్దేశించినటు వంటి ఒక అవగాహన పూర్వక ఒప్పంద పత్రాన్ని  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఎంఒయు లో భాగంగా ఎన్నికల ప్రక్రియ తాలూకు సంస్థాగత మరియు సాంకేతిక అభివృద్ధికి సంబంధించిన జ్ఞానాన్ని మరియు అనుభవాన్ని పరస్పరం ఇచ్చి పుచ్చుకోవడం, సమాచారాన్ని పంచుకోవడం, సంస్థాగత పటిష్టీకరణ, సిబ్బంది కి శిక్షణ, క్రమం తప్పక సంప్రదింపులు జరుపుకోవడం వంటి వాటికి వీలు కల్పిస్తారు.
ఎన్నికల నిర్వహణ మరియు పరిపాలన రంగంలో సురినామ్ కు సాంకేతిక సహాయాన్ని అందించడానికి మరియు ద్వైపాక్షిక సహకారాన్ని పెంపొందించుకోవడానికి ఈ ఎంఒయు తోడ్పడగలదు.
(
ప్రధాన మంత్రి కార్యాలయం
ఆకాంక్షభరిత జిల్లాల కార్యక్రమంసాఫల్యం కావడం తో సంతోషాన్ని వ్యక్తం చేసిన ప్రధాన మంత్రి
ఆరోగ్యం, పోషణ విజ్ఞానం, విద్య మరియు ఎగుమతుల వంటి పరామితుల ఆధారం గా ఆకాంక్షభరిత జిల్లాల కార్యక్రమం సఫలం కావడం తో ప్రధాన మంత్రి శ్రీ నరేంద్ర మోదీ హర్షాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘అది ఆరోగ్యం కావచ్చు, పోషణ విజ్ఞానం కావచ్చు , విద్య కావచ్చు లేదా ఎగుమతులు వంటి వివిధ పరామితుల ఆధారం గా ఆకాంక్షభరిత జిల్లాలు సఫలం కావడం అనేది ఉత్సాహపరుస్తున్నది. ఆకాంక్షభరిత జిల్లాల కార్యక్రమం వల్ల లక్షల కొద్దీ జీవనాలు పరివర్తన కు లోనుకావడం గమనిస్తే సంతోషం గా ఉంది.’’ అని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
రాబోయే ఖరీఫ్ కాలంలో 2023-24 లో 521.27 లక్షల మెట్రిక్ టన్నుల బియ్యం సేకరణ జరుగుతుందని అంచనా
బియ్యం సేకరణలో ముందంజలో ఉన్న పంజాబ్, ఛత్తీస్గఢ్, తెలంగాణతో సహా ఏడు రాష్ట్రాలు
ఖరీఫ్ మార్కెటింగ్ సీజన్  2023-24 ఖరీఫ్ పంటల సేకరణ ఏర్పాట్లను చర్చించడానికి, భారత ప్రభుత్వ ఆహార, ప్రజా పంపిణీ శాఖ  కార్యదర్శి, రాష్ట్ర ఆహార కార్యదర్శులు, భారత ఆహార సంస్థ  సమావేశానికి అధ్యక్షత వహించారు. గత సంవత్సరం అంచనాల ప్రకారం 518 లక్ష మెట్రిక్ టన్నులకు గాను రాబోయే కేఎంఎస్ 2023-24 లో 521.27 లక్ష మెట్రిక్ టన్నుల బియ్యం సేకరణ కోసం అంచనా వేయడం జరిగింది. అయితే 496 లక్షల మెట్రిక్ టన్నులు గత కేఎంఎస్ సమయంలో సేకరించారు. 2023-24  సమయంలో, వరి సేకరణలో అగ్రగామి రాష్ట్రాలు పంజాబ్ , ఛత్తీస్గఢ్ , తెలంగాణ  తర్వాత ఒడిశా , ఉత్తరప్రదేశ్ , హర్యానా , మధ్యప్రదేశ్ , బీహార్ , ఆంధ్రప్రదేశ్ , పశ్చిమ బెంగాల్ , తమిళనాడు .
కెఎంఎస్ 2022-23  సమయంలో 7.37 ఎల్ఎంటి వాస్తవ సేకరణకు గాను కేఎంఎస్ 2023-24 సమయంలో రాష్ట్రాలు 33.09 ఎల్ఎంటి ముతక ధాన్యాలు / మిల్లెట్ల  సేకరణ కోసం అంచనా వేశారు. ఈ కేఎంఎస్ 2023-24 నుండి మూడు సంవత్సరాల వరకు రాగి ఎంఎస్పి వద్ద రాష్ట్రాలు కొనుగోలు చేయడానికి 6 మైనర్ మిల్లెట్లను కూడా ప్రవేశపెట్టారు. మినుముల సేకరణ, వినియోగాన్ని పెంచడం కోసం, భారత ప్రభుత్వం మినుముల పంపిణీ వ్యవధిని సవరించింది, మినుముల అంతర్-రాష్ట్ర రవాణాను చేర్చింది, అధునాతన సబ్సిడీని జోడించింది, పరిపాలనా ఛార్జీలు @2 శాతం, ఆరు మైనర్ మిల్లెట్ల సేకరణను సులభతరం చేయడానికి మార్గదర్శకాలను సవరించింది. అంతర్జాతీయ మిల్లెట్ సంవత్సరం-2023 దృష్ట్యా మాత్రమే కాకుండా పంటల వైవిధ్యం, ఆహార విధానాలలో మెరుగైన పోషకాహారం కోసం కూడా మిల్లెట్ల సేకరణపై దృష్టి పెట్టాలని రాష్ట్రాలు/కేంద్ర పాలిత ప్రాంతాలకు సూచించడం జరిగింది.
ఈ సమావేశానికి ఆంధ్రప్రదేశ్, అస్సాం, బీహార్, ఛత్తీస్గఢ్, గుజరాత్, హర్యానా, హిమాచల్ ప్రదేశ్, జమ్మూ & కాశ్మీర్, జార్ఖండ్, కర్ణాటక, రాజస్థాన్, కేరళ, మధ్యప్రదేశ్, మహారాష్ట్ర, ఒడిశా, పంజాబ్, తమిళనాడు, తెలంగాణ, త్రిపుర, ఉత్తరప్రదేశ్, ఉత్తరాఖండ్, పశ్చిమ బెంగాల్ ప్రిన్సిపల్ సెక్రటరీ/సెక్రటరీ  లేదా ప్రతినిధులు హాజరయ్యారు. ఎఫ్సిఐ చైర్మన్ & మేనేజింగ్ డైరెక్టర్, అగ్రికల్చర్ & ఫార్మర్స్ వెల్ఫేర్ ఇతర అధికారులు కూడా హాజరయ్యారు.
ప్రధాన మంత్రి కార్యాలయం
థాయీలాండ్ ప్రధాని జనరల్  ప్రయుత్ చాన్-ఒ -చా తో టెలిఫోన్ లో సంభాషించిన ప్రధాన మంత్రి శ్రీ నరేంద్ర మోదీ
థాయీలాండ్ ప్రధాని జనరల్  ప్రయుత్ చాన్-ఒ -చా తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
ప్రధాన మంత్రి శ్రీ నరేంద్ర మోదీ ఏశియాన్ కు మరియు సంబంధిత శిఖర సమ్మేళనాల కు హాజరు కావడం కోసం 2019 వ సంవత్సరం నవంబరు లో తాను బ్యాంకాక్ ను సందర్శించిన సంగతి ని ఆత్మీయం గా గుర్తు కు తెచ్చుకోవడమే కాక, థాయీలాండ్ ప్రజల కు మరియు థాయీలాండ్ రాజ కుటుంబ సభ్యుల కు కూడా తన శుభాకాంక్షల ను వ్యక్తం చేశారు.
గురించి ఉభయ నేత లు కోవిడ్-19 విశ్వమారి ని ఎదుర్కొనేందుకు వారి వారి దేశాల లో చేపడుతున్నటువంటి చర్యల ను గురించిన సమాచారాన్ని పరస్పరం వెల్లడించుకొన్నారు.
ప్రపంచవ్యాప్త వ్యాధి కోవిడ్-19 ని సమర్థం గా ఎదిరించి పోరాడడం లో ప్రాంతీయ స్థాయి సహకారాని కి మరియు ప్రపంచ స్థాయి సహకారాని కి గల ప్రాముఖ్యాన్ని గురించి ప్రధాన మంత్రి తన సంభాషణ లో ప్రస్తావించారు. థాయీలాండ్ కు అవసరమయ్యే ఔషధాల ను సమకూర్చి సాయపడేందుకు భారతదేశం కట్టుబడి ఉంటుందంటూ ఆయన థాయిలాండ్ ప్రధాని కి హామీ ని ఇచ్చారు.
ఇరు దేశాల కు చెందిన పరిశోధకులు, శాస్త్రవేత్త లు మరియు నూతన ఆవిష్కరణ ల శిల్పుల కు మధ్య ఇతోధిక సహకారం నెలకొనడం అభిలషణీయం అనే అంశం లో ఇద్దరు నేతలు అంగీకారాన్ని వ్యక్తం చేశారు.
వారి వారి దేశాల లో ఉంటున్న ఇతర దేశం యొక్క పౌరుల కు సమకూర్చుతున్న సదుపాయాల పట్ల నేత లు ప్రశంస ను వ్యక్తం చేయడమే కాకుండా, ఆ తరహా సహాయాన్ని కొనసాగించే విషయం లో ఒకరి కి మరొకరు వాగ్దానం చేసుకొన్నారు.
భారతదేశం తో సముద్ర ప్రాంతం పరం గా విస్తారిత పొరుగు దేశం గా ఉన్న థాయీలాండ్ భారత్ తో ప్రాచీన సంస్కృతి పరమైన బంధాన్ని మరియు జాతి పరమైన బంధాన్ని సైతం కలిగివుండి, భారతదేశాని కి ఒక విలువైన సముద్ర సంబంధిత భాగస్వామ్య దేశం గా కూడా ఉంటోంది.
విద్యుత్తు మంత్రిత్వ శాఖ
తెహ్రి హైడ్రో డవలప్మెంట్ కార్పోరేషన్ లిమిటెడ్ , నార్త్ ఈస్ట్రన్ ఎలక్ట్రిక్ పవర్ కార్పొరేషన్ లిమిటెడ్  కార్యకలాపాలను సమీక్షించిన కేంద్ర విద్యుత్ శాఖ మంత్రి
సౌర, పవన విద్యుత్ ప్రాజెక్టులకు బిడ్లు దాఖలు చేయాల్సిందిగా రెండు సిపిఎస్యూలకు ఆదేశం.
తె హ్రి హైడ్రో డవలప్మెంట్ కార్పొరేషన్ లిమిటెడ్ , నార్త ఈస్ట్రన్ ఎలక్ట్రిక్ పవర్ కార్పొరేషన్ లిమిటెడ్  కార్యకలాపాలను కేంద్ర విద్యుత్ , నూతన పునరుత్పాదక ఇంధన శాఖ మంత్రి శ్రీ ఆర్.కె.సింగ్ సమీక్షించారు. సౌర, పవన విద్యుత్ ప్రాజెక్టులకు సంబంధించి ఈ రెండు సిపిఎస్ యులను బిడ్డింగ్ వేయాల్సిందిగా మంత్రి ఆదేశించచారు. అలాగే రెండు సంస్థలూ తమ పెట్టుబడి వ్యయాన్ని పెంచాల్సిందిగా మంత్రి ఆదేశించారు. మూడవ త్రైమాసికం నాటికి కాపెక్స్లో 90 శాతం ఖర్చు చేయాల్సిందిగా ఈ రెండు సంస్థలకూ సూచించారు.
టిహెచ్ డిసిఐఎల్ సాధించిన ప్రగతిని శ్రీ సింగ్ అభినందించారు. కార్పన్ కాప్చర్ టెక్నాలజీని ఖుర్జా సూపర్ థర్మల్ పవర్ ప్రాజెక్టు .కోసం ఏర్పాటు చేసేందుకు తీసుకున్న చర్యలు పురోగతిలో ఉండడం పట్ల మంత్రి అభినందించారు. నేషనల్ గ్రీన్ హైడ్రోజన్ మిషన్ కింద టిహెచ్డిసిఐఎ్ గ్రీన్ హైడ్రోజన్ రంగంలోకి వైవిద్యీకరించే చర్యలు చేపట్టినందుకు కూడా టిహెచ్ డిసిఐఎల్ను మంత్రి అభినందించారు.
800 మెగావాట్ల సామర్ద్యం గల గ్రీన్ హైడ్రోజన్ ఉత్పత్తి, నిల్వకు సంబంధించిన ప్రాజెక్టును వాణిజ్య ప్రాతిపదికన ఉత్తరప్రదేశ్లోని చిత్రకూట్ జిల్లాలో అభివృద్ధిచేసేందుకు నిర్ణయించడాన్ని కూడా అభినందించారు. కంపెనీలో కొత్తగా రెండు కొత్త డివిజన్లను ఒకటి థర్మల్ పవర్ ప్లాంట్ ల కోసం మరొకటి గనుల అభివృద్ధి కోసం ఏర్పాటు చేసేందుకు ఏర్పాటు చేయాల్సిందిగా కూడా సూచించడం జరిగింది.
నీప్ కో లో మానవ వనరులు దాని మెగావాట్ సామర్ధ్యంతో పోలిస్తే ఎక్కువగా ఉండడం పట్ల ఆందోళన వ్యక్తం చేశారు.సిఇఎ నిర్దేశించిన స్థాయికి ఉండేట్టు చూసుకోవలసిందిగా మంత్రి సూచచచించారు. నీప్ కో తన కార్యకలాపాలను పునరుత్పాదక ఇంధ రంగంలో వైవిద్యీకరించుకుని తన కార్యకలాపాలను దేశవ్యాప్తంగా విస్తరించుకునేందుకు చర్యలు తీసుకోవలసిందిగా సూచించారు.
(Visitor Counter : 105
కార్మిక, ఉపాధికల్పన మంత్రిత్వ శాఖ
2023 జూన్ నెలలో ఇపిఎఫ్ఒ లో నికర ప్రాతిపదికన గల అదనపు సభ్యుల సంఖ్య 17.89 లక్షలు. గత 11 నెలల్లో ఇది గరిష్ఠం.
2023 జూన్ నెలలో చేరిన కొత్త సభ్యుల సంఖ్య 10.14 లక్షలు. 2022 ఆగస్టు నుంచి ఇదే అధికం.
ఇపిఎఫ్ఒ ప్రాథమిక పేరోల్ గణాంకాలను 2023 ఆగస్టు 20న విడుదల చేశారు. దీని ప్రకారం ఇపిఎప్ఒ 2023 జూన్ 23 నెలలో 17.89 లక్షల నికర సభ్యులను తన జాబితాకు చేర్చింది. ఈ గణాంకాల ప్రకారం,
3,491 సంస్థలు తమ ఉద్యోగుల నుంచి తొలి ఇసిఆర్ను చెల్లించి వారికి సామాజిక భద్రతను కల్పించాయి. ఆయా నెలల వారీ పేరోల్ గణాంకాలను పరిశీలించి చూసినపుడు, 2023 మే నెలతో పోల్చి చూసినపుడు,
నికర సభ్యులలో పెరుగుదల సుమారు 9.71 గా ఉంది. మొత్తంగా చెల్లింపులను గమనించినపుడు, 2022 ఆగస్టు నుంచి గత 11 నెలలు అత్యధిక చెల్లింపులు జరిగినట్టు తేలింది.
ఈ వివరాల ప్రకారం 2023 జూన్లో 10.14 లక్షల మంది కొత్త సభ్యులు చేరినట్టు సూచించింది. 2022 ఆగస్టు తర్వాత ఇదే అధికం. కొత్తగా చేరిన సభ్యులలో 18–25 సంవత్సరాల మధ్య వయస్కులు ఈ నెలలొ మొత్తం అదనంగా చేరిన సభ్యులలో 57.87 శాతంగా ఉన్నారు.
దీనిని బట్టి యువ సభ్యుల చేరిక పెరుగుదల ను సూచిస్తున్నది. వీరంతా తొలిసారి ఉద్యోగం పొందిన వారు. వీరు దేశ వ్యవస్థీకృత కార్మికరంగంలోకి అడుగుపెట్టిన వారు.
పే రోల్ గణాంకాల ప్రకారం సుమారు 12.65 లక్షల మంది సభ్యులు ఇపిఎఫ్ఓ నుంచి వైదొలగి, తిరిగి చేరారు. ఈ సభ్యులు తమ ఉద్యోగాలు మారారు. ఇపిఎప్ఒ ఉన్న సంస్థలలో చేరారు. ఫైనల్ సెటిల్ మెంట్ కు బదులు వారు తమ పాత జమలను , కొత్త సంస్థలో చేరి పునరుద్ధరించుకున్న తమఖాతాలోకి సొమ్ము బదిలీ చేసుకున్నారు.
దీని ద్వారా వారికి సామాజిక భద్రత కొనసాగినట్టయింది.
స్త్రీ ,పురుషుల వారీగా పేరోల్ గణాంకాలను గమనించినట్టయితే, 2023 జూన్ లో కొత్తగా చేరిన 10.14 లక్షల మంది సభ్యులలో 2.81లక్షల మంది కొత్త మహిళా సభ్యులు. వీరు తొలిసారిగా ఇ.పిఎఫ్.ఒ సభ్యత్వం అందుకున్నారు.
కొత్త మహిళా సభ్యులు వ్యవస్థీకృత కార్మిక రంగంలో చేరడం గత 11 నెలల్లో పోల్చినపుడు ఇది అత్యధికం. అలాగే నికర మహిళా సభ్యుల చేరిక కూడా 3.93 లక్షలుగా ఉంది. 2022 ఆగస్టునుంచి చూసినపుడు ఇదే అధికం.
రాష్ట్రాల వారీగా పే రోల్ గణాంకాలను గమనించినపుడు 5 రాష్ట్రాలలో అంటే మహారాష్ట్ర, తమిళనాడు, కర్ణాటక, గుజరాత్, హర్యానాలలో నికర ఇపిఎప్ చేరికలు గరిష్టంగా ఉన్నాయి. ఈ రాష్ట్రాలు నికర చేరికలలో 60.40
వాటా కలిగి ఉన్నాయి. వీటి నికర చేర్పులు 10.80 లక్షలుగా ఉన్నాయి. ఈ ఐదు రాష్ట్రాలలో 2023 జూన్ నెలలో మహారాష్ట్ర వాటా 20.54 శాతంగా ఉంది.
నెల వారీగా గణాంకాలను పోల్చి చూసినపుడు, వాణిజ్య–వ్యాపార సంస్థలలో, గృహ నిర్మాణ పరిశ్రమ, ఎలక్ట్రికల్, మెకానికల్, జనరల్ ఇంజనీరింగ్ ఉత్పత్తుల రంగాలలో పనిచేస్తున్న వారి సంఖ్య గణనీయంగా పెరిగినట్టు తేలుతోంది.
దీని తర్వాతి స్థానం టెక్స్టైల్స్, ఫైనాన్సింగ్ సంస్థలు, పాఠశాలలు, ఆస్పత్రులు, తదితరాలు పొందాయి. మొత్తం నికర సభ్యత్వంలో సుమారు 40.36 శాతం చేర్పు నైపుణ్య సేవలకు (మానవ వనరుల సరఫరాదారులు,
సాధారణ కాంట్రాక్టర్లు, సెక్యూరిటీ సర్వీసులు, ఇతర కార్యకలాపాలకు) చెందినవి ఉన్నాయి.
పైన పేర్కొన పే రోల్ సమాచారం ప్రాథమికమైనది. గణాంకాల సేకరణ అనేది నిరంతర ప్రక్రియ. ఎందుకంటే ఉద్యోగుల రికార్డును నవీకరించడమనేది నిరంతరం జరిగేది. గత సమాచారాన్ని ప్రతి నెలా నవీకరిస్తారు.
2018 ఏప్రిల్ నుంచి , ఇపిఎఫ్ఒ 2017 సెప్టెంబర్ తర్వాతి పే రోల్ డాటాను అందిస్తూ వస్తోంది. నెలవారీ పేరోల్ గణాంకాలలో ఆధార్ను ఉపయోగించి
సార్వత్రిక ఖాతా సంఖ్య పొంది, తొలిసారిగా ఇపిఎఫ్ఒలో చేరుతున్న వారు, ప్రస్తుతం ఇపిఎఫ్ లో ఉండి ఇపిఎఫ్ ఒ కవరేజ్ నుంచి వెలుపలకు వెళ్లి, తిరిగి సభ్యులుగా చేరుతున్నవారు,
వీటన్నింటినీ పరిగణనలోకి తీసుకుని నికర నెలవారీ పేరోల్ గణాంకాలను రూపొందిస్తారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెరా హెర్ట్జ్ రేంజ్లో డిమాండ్ పెంపుదల కోసం పరిమిత కాలానికి ఉపయోగించని లేదా పరిమిత యూజ్డ్ స్పెక్ట్రమ్ బ్యాండ్ల ఓపెన్ మరియు డీ-లైసెన్స్ వినియోగానికి సంబంధించిన కన్సల్టేషన్ పేపర్ను ట్రాయ్ విడుదల చేసింది.
టెలికాం రెగ్యులేటరీ అథారిటీ ఆఫ్ ఇండియా  ఈరోజు టెరా హెర్ట్జ్ రేంజ్లో డిమాండ్ పెంపుదల కోసం పరిమిత కాలానికి ఉపయోగించని లేదా పరిమిత యూజ్డ్ స్పెక్ట్రమ్ బ్యాండ్ల ఓపెన్ మరియు డీ-లైసెన్స్ వినియోగానికి సంబంధించిన కన్సల్టేషన్ పేపర్ను ట్రాయ్ విడుదల చేసింది..
డిపార్ట్మెంట్ ఆఫ్ టెలికమ్యూనికేషన్స్, 08.12.2022 నాటి సూచన ద్వారా, ట్రాయ్ చట్టం, 1997 సెక్షన్ 11 ప్రకారం  కన్సల్టేషన్ పేపర్ టెరా హెర్ట్జ్ రేంజ్లో డిమాండ్ పెంపుదల కోసం పరిమిత కాలానికి ఉపయోగించని లేదా పరిమిత యూజ్డ్ స్పెక్ట్రమ్ బ్యాండ్ల ఓపెన్ మరియు డీ-లైసెన్స్ వినియోగానికి సంబంధించిన తన సిఫార్సులను అందించాలని అభ్యర్థించింది.
దీనికి సంబంధించి, టెరా హెర్ట్జ్ రేంజ్లో డిమాండ్ పెంపుదల కోసం పరిమిత కాలానికి ఉపయోగించని లేదా పరిమిత యూజ్డ్ స్పెక్ట్రమ్ బ్యాండ్ల ఓపెన్ మరియు డీ-లైసెన్స్ వినియోగానికి సంబంధించిన కన్సల్టేషన్ పేపర్ పై వాటాదారుల నుండి సూచనలను కోరుతూ ట్రాయ్ వెబ్సైట్  లో ఉంచింది సంప్రదింపు పత్రంలో లేవనెత్తిన సమస్యలపై వాటాదారుల నుండి వ్రాతపూర్వక వ్యాఖ్యలు 25.10.2023లోపు మరియు 08.11.2023 నాటికి కౌంటర్ కామెంట్లను ఆహ్వానించబడతాయి.
వ్యాఖ్యలు/ప్రతి-కామెంట్లను ఎలక్ట్రానిక్ రూపంలో advmn@trai.gov.inకు పంపవచ్చు. ఏదైనా స్పష్టత/సమాచారం కోసం శ్రీ అఖిలేష్ కుమార్ త్రివేది, సలహాదారు  ను ట్రాయ్ టెలిఫోన్ నంబర్ +91-11-23210481 పై సంప్రదించవచ్చు.
పౌర విమానయాన మంత్రిత్వ శాఖ
షెడ్యూల్ చేయబడిన దేశీయ విమానయాన సంస్థలలో 'వెబ్ చెక్-ఇన్'కు అదనపు రుసుము లేదు
పౌర విమానయాన శాఖ డైరెక్టరేట్ జనరల్  ఎయిర్ ట్రాన్స్పోర్ట్ సర్క్యులర్ -01 ఆఫ్ 2021ను "షెడ్యూల్డ్ ఎయిర్లైన్స్ ద్వారా సేవలు మరియు రుసుములను వెల్లడి" పేరుతో విడుదల చేసింది, దీని ప్రకారం సాధారణ ప్రయాణికుల నుండి ప్రిఫరెన్షియల్ సీటింగ్ వంటి కొన్ని సేవల్ని విడదీయడానికి, వాటికి విడిగా వసూలు చేయడానికి అనుమతించబడింది.
అటువంటి అన్బండిల్ చేయని సేవలు ఎయిర్లైన్స్ ద్వారా "ఆప్ట్-ఇన్" ఆధారంగా ప్రయాణికులకు అందించబడతాయి. అవి తప్పనిసరి కాని సేవలు. షెడ్యూల్డ్ సమయానికి విమానం బయలుదేరడానికి ముందు వెబ్ చెక్-ఇన్ కోసం ఏ సీటును ఎంచు కొంటే.. ప్రయాణీకులకు సీటు కేటాయించే నిబంధన కూడా ఉంది. షెడ్యూల్ చేయబడిన దేశీయ విమానయాన సంస్థలు వెబ్ చెక్-ఇన్ ఫార్మాలిటీలను పూర్తి చేయడానికి ఎటువంటి రుసుమును వసూలు చేయనవసరం లేదు. విమానాశ్రయాలలో చెక్-ఇన్ విషయానికొస్తే ఎయిర్పోర్ట్ చెక్ ఇన్ కౌంటర్లలో బోర్డింగ్ పాస్లను జారీ చేయడానికి అదనపు మొత్తాన్ని వసూలు చేయవద్దని పౌర విమానయాన మంత్రిత్వ శాఖ అన్ని షెడ్యూల్ చేసిన విమానయాన సంస్థలకు సూచించింది, ఎందుకంటే ఎయిర్క్రాఫ్ట్ రూల్స్, 1937లోని రూల్ 135 కింద. ముందుగా అందించిన విధంగా 'టారిఫ్'లో భాగంగా పరిగణించబడదు. పౌర విమానయాన మంత్రిత్వ శాఖ / డైరెక్టరేట్ జనరల్ ఆఫ్ సివిల్ ఏవియేషన్ విమానయానానికి సంబంధించిన ఫిర్యాదులను స్వీకరిస్తోంది. ఈ విషయంలో ఏర్పాటు చేయబడిన యంత్రాంగం / ప్రస్తుత మార్గదర్శకాల ప్రకారం ఆయా ఫిర్యాదులు పరిష్కరించబడతాయి.ఈ రోజు రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో పౌర విమానయాన శాఖ సహాయ మంత్రి జనరల్  వి. కె. సింగ్  ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
డిజిటల్ ఆరోగ్య సంరక్షణ వేదికల తాజా సమాచారం
ఆరోగ్య సంరక్షణ సమాచారాన్ని సులభంగా తెలుసుకోవడం ఆయుష్మాన్ భారత్ డిజిటల్ మిషన్  కింద చేపట్టిన ఎలక్ట్రానిక్ హెల్త్ రికార్డ్  ప్రమాణాల ఉద్దేశం
ఏబీడీఎం వ్యవస్థతో అనుసంధానంగా ఉన్న ఆరోగ్య సంరక్షణ యాప్లను నియంత్రించడానికి అనేక మార్గదర్శకాలు, ప్రకటనలు జారీ చేసిన జాతీయ ఆరోగ్య ప్రాధికార సంస్థ 
దేశంలో సమీకృత డిజిటల్ ఆరోగ్య సంరక్షణ మౌలిక సదుపాయాలకు మద్దతునిచ్చే కీలక వ్యవస్థను అభివృద్ధి చేయడం, పౌరుల కోసం సంపూర్ణ ఎలక్ట్రానిక్ ఆరోగ్య రికార్డును  సృష్టించడం లక్ష్యంగా ఆయుష్మాన్ భారత్ డిజిటల్ మిషన్ను  భారత ప్రభుత్వం ప్రారంభించింది. వివిధ ఆరోగ్య ఐటీ వ్యవస్థల ద్వారా ఆరోగ్య సంరక్షణ సమాచారాన్ని సులభంగా తెలుసుకులా సమాచార ప్రమాణాలను నెలకొల్పేందుకు ఎలక్ట్రానిక్ ఆరోగ్య రికార్డు ప్రమాణాలను కేంద్ర ఆరోగ్య మంత్రిత్వ శాఖ ప్రకటించింది.
ఏబీడీఎం వ్యవస్థతో అనుసంధానంగా ఉన్న ఆరోగ్య సంరక్షణ అప్లికేషన్లను నియంత్రించడానికి అనేక మార్గదర్శకాలు, ప్రకటనలను జాతీయ ఆరోగ్య ప్రాధికార సంస్థ  జారీ చేసింది. వాటిలో, ఆరోగ్య సమాచార నిర్వహణ విధానం, సమాచార గోప్యత విధానం, ఏబీడీఎం ఆరోగ్య రికార్డుల  మొబైల్ యాప్ గోప్యత విధానం ఉన్నాయి. ఇవి పౌరుల సమాచారం గోప్యత, రక్షణ కోసం కనీస ప్రమాణాలను నిర్దేశిస్తాయి.
ఏబీడీఎం వ్యవస్థలో భాగమైన డిజిటల్ ఆరోగ్య సంరక్షణ యాప్లను ప్రామాణీకరించడానికి ఎన్హెచ్ఏ కొన్ని విధానాలను కూడా తీసుకొచ్చింది. శాండ్బాక్స్ విధానంలో, దేశవ్యాప్తంగా డిజిటల్ ఆరోగ్య యాప్లను విస్తృతంగా వినియోగించేలా చేయడానికి ఆ అప్లికేషన్లు ఏబీడీఎం విధివిధానాలతో ఏకీకృతం చేయడం జరుగుతుంది.
కేంద్ర ఆరోగ్యం, కుటుంబ సంక్షేమ శాఖ సహాయ మంత్రి ప్రొఫెసర్ ఎస్.పి.సింగ్ బఘేల్ ఈ రోజు రాజ్యసభలో లిఖితపూర్వక సమాధానం రూపంలో ఈ విషయం వెల్లడించారు.